Source: https://civilkontroll.com/a-kuria-elinditja-a-valtozast-a-deviza-hiteles-perekben/
Timestamp: 2020-01-21 06:54:39
Document Index: 34943245

Matched Legal Cases: ['Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'bíróság ', 'bíróság ', 'Bíróság ', 'Kúria ', 'Kúria ', 'kúria ']

A Kúria elindítja a változást a "deviza"-hiteles perekben? - Nemzeti Civil Kontroll
A Kúria elindítja a változást a “deviza”-hiteles perekben?
A Kúria elindítja a változást a "deviza"-hiteles perekben?
A napokban egy hivatalos sajtóközlemény látott napvilágot a Kúria részéről, amely a hazai „deviza”-károsultaknak újabb reményt adhat arra, hogy végre az Európai fogyasztóvédelmi szabályok szerint hazánkban is pozitív változás állhasson be a devizahitelek kapcsán.
A testület közleménye szerint most az utóbbi időkben megszületett (C-621/17., C-34/18. és a C-260/18. sz. ügyek) figyelembevételével alakíthatja ki a Kúria a hazai bíróságoknak szánt állásfoglalását.
Íme, a Kúria közleménye:
Devizahiteles perek: A Kúria az általa felfüggesztett ügyben az európai bíróság ítéletében megadott szempontok alapján hozza meg döntését.
1. Az Európai Unió Bírósága az elmúlt hetekben három olyan ügyben (C-621/17., C-34/18. és a C-260/18. sz. ügyek) is határozatot hozott, amelyek tárgya kapcsolódik a Kúriának a fogyasztói kölcsönszerződésekkel kapcsolatos gyakorlatához.
Két ügyben magyar bíróságok, egyben egy lengyel bíróság kezdeményezett előzetes döntéshozatali eljárást az Európai Unió Bíróság előtt. A Kúria munkatársai előzetesen megvizsgálták, hogy a szóban forgó ítéletekből a magyar joggyakorlatra vonatkozóan milyen következtetések adódnak; e kérdéskört részletesen a Kúria Elnöke által felállított Konzultációs Testület október végi ülésén kerül majd megvitatásra.
Hangsúlyozni kell, hogy a lengyel jogban nem szerepel az átváltási árfolyam meghatározására vonatkozó, a régi Ptk. 231. §-ának (2) bekezdésében foglalt, 1960. január 1-je óta a magyar jog részét képező diszpozitív szabályhoz hasonló rendelkezés, miszerint a más pénznemben meghatározott tartozást a fizetés helyén és idején érvényben levő árfolyam alapulvételével kell átszámítani.
A lengyel bíró ezért a lengyel jog alapján nem tudta alkalmazni a C-26/13. számú, ún. Kásler-ügyben az Európai Unió Bírósága által is jóváhagyott lehetőséget.
Devizahitel Devizás ítélet a Kúrián döntését kúria perekben változást
Az OTP-nek ez sem jött össze-bukott az Alkotmánybíróságon. Ilyen az, amikor bukik az OTP! Behajthatatlan jelzáloghitelek: az OTP veszített az...
Győzelem! A kilakoltatás megállítva, az igazság a miénk!
Győzelem! A kilakoltatás megállítva, az igazság a miénk! Devizahitelesek Mentőöve Egyesület - Kilakoltatás megállítva! Okt. 16-ra ki lett tűzve a...